De la bar, la secția de poliție. Mascații au oprit o petrecere într-un bar din județul Sibiu.
Mascații au fost chemați pentru a opri o petrecere într-un bar din județul Sibiu. În local se aflau aproximativ 10 de persoane. Administratorul localului a fost amendat cu 2.500 de lei pentru nerespectarea măsurilor referitoare la suspendarea temporară a activității.
Trupele Serviciului Acțiuni Speciale au fost chemate pentru a opri o petrecere organizată într-un bar din localitatea Boița, județul Sibiu, unde participanții au devenit agresivi verbal cu primii polițiști sosiți la fața locului.Reprezentanții Prefecturii Sibiu au transmis, miercuri, că scandalul a avut loc în timpul nopții de luni spre marți, într-un bar din localitatea Boița, unde, legal, era suspendată temporar activitatea din cauza ratei de infectare mare.Când au ajuns primii polițiști, în local se aflau aproximativ 10 de persoane, care au devenit agresivi verbal, astfel că au fost chemați mascații.Activitatea barului a fost întreruptă de polițiști, iar toate persoanele prezente au fost legitimate.Administratorul localului a fost amendat cu 2.500 de lei pentru nerespectarea măsurilor referitoare la suspendarea temporară a activității acestor instituții sau operatori economici.